სამხედრო ცერემონიალებისა და სარიტუალო ღონისძიებების ჩატარების წესი

მუხლი 1.  რეგულირების სფერო
1. ეს წესი განსაზღვრავს საქართველოს ტერიტორიული მთლიანობისათვის, თავისუფლებისა და დამოუკიდებლობისათვის, საერთაშორისო ოპერაციების ან სხვა სახის სამშვიდობო საქმიანობის განხორციელებისას დაღუპული ან მიღებული ჭრილობების შედეგად გარდაცვლილი, სამსახურებრივი მოვალეობის შესრულებისას დაღუპული ან მიღებული დაზიანების შედეგად გარდაცვლილი სამხედრო მოსამსახურის, აგრეთვე ომისა და თავდაცვის ძალების ვეტერანების სამხედრო პატივის მიგების სარიტუალო ღონისძიების ორგანიზებასა და ჩატარებას.  

2. სამხედრო პატივის მიგების სარიტუალო ღონისძიება შეიძლება ჩატარდეს ომისა და თავდაცვის ძალების ვეტერანის გარდაცვალების შემთხვევაში, ვეტერანების საქმეთა სახელმწიფო სამსახურის წერილობითი მომართვის საფუძველზე.

მუხლი 2. დაკრძალვის ღონისძიების ორგანიზება 
1. სამხედრო პატივის მიგებით დაკრძალვის  ღონისძიების ორგანიზებას უზრუნველყოფს საქართველოს თავდაცვის ძალების მეთაური ან მის მიერ განსაზღვრული საქართველოს თავდაცვის სამინისტროს თავდაცვის ძალებში (შემდგომში – თავდაცვის ძალები) შემავალი ქვედანაყოფის ხელმძღვანელი.  
2. სამხედრო პატივის მიგებით დაკრძალვის  ღონისძიების ორგანიზებისათვის გამოიყოფა გარდაცვლილის/დაღუპულის ოჯახის დახმარების ოფიცერი და იქმნება დამკრძალავი ჯგუფი. 
3. დამკრძალავი ჯგუფის შემადგენლობაში შედიან:
ა) დამკრძალავი ჯგუფის ხელმძღვანელი ოფიცერი; 
ბ) დამკრძალავი ჯგუფის პასუხისმგებელი სერჟანტი;
გ) მსროლელთა ჯგუფი და მათი ხელმძღვანელი სერჟანტი; 

დ) კუბოს გადამტანები; 
ე) სამხედრო - საჩვენებელი ორკესტრი;
ვ) სხვა პირადი შემადგენლობა საჭიროების შესაბამისად. 
4. ამ მუხლის მე-3 პუნქტის „ბ“-„დ“ ქვეპუნქტებით განსაზღვრული პირადი შემადგენლობა, როგორც წესი, გამოიყოფა საქართველოს თავდაცვის სამინისტროს თავდაცვის ძალების ეროვნული გვარდიის (შემდგომში – ეროვნული გვარდია) საპატიო ყარაულიდან, ასევე, საჭიროების შემთხვევაში, საქართველოს თავდაცვის სამინისტროს სისტემაში შემავალი ქვედანაყოფებიდან.
5. გარდაცვლილის/დაღუპულის ოჯახის დახმარების ოფიცერი:
ა) კოორდინაციაშია გარდაცვლილის/დაღუპულის ოჯახთან და მოქმედებს მათთან შეთანხმებით, ზედამხედველობს და კოორდინაციას უწევს  დაკრძალვის ღონისძიებას;   
ბ) კოორდინაციაშია დაკრძალვის ორგანიზატორთან, დამკრძალავ ბიუროსთან და სასულიერო პირებთან დაკრძალვის ღონისძიების საკითხებთან დაკავშირებით;  
გ) საქართველოს სახელმწიფო დროშას გადასცემს გარდაცვლილის/დაღუპულის ოჯახს;
დ) საჭიროებიდან გამომდინარე, ახორციელებს დაკრძალვის ღონისძიებასთან დაკავშირებულ სხვა ღონისძიებებს. 

6. დამკრძალავი ჯგუფის ხელმძღვანელი ოფიცერი:

ა) ორგანიზებას უწევს დაკრძალვის სარიტუალო ღონისძიების ჩატარებას;
ბ) დაკრძალვის ღონისძიების ჩატარების საკითხებთან დაკავშირებით, კოორდინაციაშია გარდაცვლილის/დაღუპულის ოჯახის დახმარების ოფიცერთან;
გ) საჭიროებიდან გამომდინარე, ახორციელებს დაკრძალვის ღონისძიებასთან დაკავშირებულ სხვა ღონისძიებებს.
7.  დამკრძალავი ჯგუფის პასუხისმგებელი სერჟანტი:

ა) ექვემდებარება დამკრძალავი ჯგუფის ხელმძღვანელ ოფიცერს;

ბ) უშუალოდ ხელმძღვანელობს დამკრძალავ ჯგუფს და დაკრძალვის ღონისძიების ჩატარებას;

გ) საჭიროებიდან გამომდინარე, ახორციელებს დაკრძალვის ღონისძიებასთან დაკავშირებულ სხვა ღონისძიებებს.

8. მსროლელთა ჯგუფი და მათი ხელმძღვანელი სერჟანტი მონაწილეობენ დაკრძალვის ღონისძიებაში და ამ წესის მე-9 მუხლის შესაბამისად ახორციელებენ ცეცხლსასროლი იარაღიდან  სარიტუალო გასროლას. 

9. კუბოს გადამტანები მონაწილეობენ დაკრძალვის ღონისძიებაში და ახორციელებენ კუბოს გადატანას. 
10. სამხედრო-საჩვენებელი ორკესტრი მონაწილეობს დაკრძალვის ღონისძიებაში, ასრულებს სახელმწიფო ჰიმნს და შესაბამის სამგლოვიარო მელოდიებს.

11. ამ მუხლის მე-3 პუნქტის „ა“-„გ“, „ე“ და „ვ“ ქვეპუნქტებით განსაზღვრულ პირებს დაკრძალვის ღონისძიებაში და სხვა სარიტუალო ღონისძიებებში მონაწილეობისას უნდა ეცვათ სამხედრო ფორმის ტანსაცმელი, ხოლო „დ“ ქვეპუნქტით განსაზღვრულ პირებს შესაძლებელია ეცვათ ჩოხა-ახალუხი.
12. შესაბამისი საჯარო დაწესებულების საპროტოკოლო სამსახური განსაზღვრავს ადგილს დაკრძალვის ღონისძიებაში მონაწილე სახელისუფლებო დაწესებულებათა, უცხოური დელეგაციების, მასმედიისა და საზოგადოების წარმომადგენლებისათვის, ასევე გარდაცვლილის/დაღუპულის ოჯახის წევრებისა და ახლობლებისათვის.
13.  „საქართველოს თავდაცვის ძალების სამშვიდობო ოპერაციებში მონაწილეობის შესახებ“ საქართველოს კანონით განსაზღვრული საერთაშორისო ოპერაციების ან სხვა სახის სამშვიდობო საქმიანობის განხორციელებისას გარდაცვლილი/დაღუპული სამხედრო მოსამსახურის ნეშტის საქართველოში გადმოსვენებას ორგანიზებას უწევს საერთაშორისო ოპერაციაში ან სამშვიდობო საქმიანობის განსახორციელებლად წარგზავნილი თავდაცვის ძალებში შემავალის შესაბამისი ქვედანაყოფის ხელმძღვანელი.
მუხლი 3. ნეშტის ჩასვენება თვითმფრინავში 

1. თვითმფრინავში გარდაცვლილის/დაღუპულის ნეშტის ჩასვენებისათვის სამხედრო მოსამსახურეები უნდა მოეწყონ  ორ მწკრივად, სახით ერთმანეთისაკენ, ისე, რომ გასავლელი გზა მოექცეს მწკრივებს შორის და შეიქმნას კორიდორი. მწკრივებს შორის მანძილი არ უნდა აღემატებოდეს 6 მეტრს. მწყობრის დასაწყისში, მარჯვენა ან მარცხენა ფლანგზე უნდა იდგნენ კუბოს გადამტანები. სამხედრო მოსამსახურეები უნდა იდგნენ დგომზე `სააღლუმოდ თავისუფლად~, მათ შორის დაშორება უნდა იყოს 2 მეტრი. თუ შესაძლებელია კორიდორის მარჯვენა ან მარცხენა მხარეს, არაუმეტეს 5 მეტრის დაშორებით უნდა მოეწყოს სამხედრო-საჩვენებელი ორკესტრი. ადგილმდებარეობის გათვალისწინებით ან სხვა ობიექტური გარემოებების არსებობისას შესაძლებელია მოწყობის დროს სამხედრო მოსამსახურეთა შორის დაშორების მანძილი იყოს განსხვავებული.
2. გარდაცვლილის/დაღუპულის კუბოს კატაფალკაში გადაფარებული უნდა ჰქონდეს საქართველოს სახელმწიფო დროშა.
3. თვითმფრინავთან კატაფალკის მოახლოებისას დამკრძალავი ჯგუფის პასუხისმ​გებელი სერჟანტი გასცემს კომანდას: „სმენა!“, იგი ასრულებს მხედრულ მისალმებას და არ დაუშვებს ხელს მანამ, სანამ კატაფალკა თვითმფრინავთან არ გაჩერდება. სამხედრო მოსამსახურეები იღებენ დგომს „მხედრული მისალმება“. კომანდაზე „ნაბიჯით იარ!“ კუბოს გადამტანები მიემართებიან კატაფალკისკენ. ისინი კუბოს თავში სახელურებს მოსჭიდებენ ხელს, გადადგამენ ნაბიჯს უკან და გადმოსწევენ კუბოს კატაფალკიდან ისე, რომ სხვა გადამტანებმა შეძლონ სახე​ლურზე ხელის მოჭიდება. კუბოს გადამტანები დაიჭერენ კუბოს წელის სიმაღლეზე ან დაიდებენ მხარზე ისე, რომ დაიცვან მისი ჰორიზონტალური მდგომარეობა და ნელი სვლით, გადაადგილდებიან წინასწარგანსაზღვრული ადგილისაკენ. კუბოს გადაადგილების დაწყებისთანავე სამხედრო-საჩვენებელი ორკესტრი (ადგილზე ყოფნის შემთხვევაში) იწყებს „სამგლოვიარო მელოდიის“ შესრულებას. კუბოს გადამტანები კუბოს დაასვენებენ წინასწარგანსაზღვრულ ადგილზე, გარდაცვლილი/დაღუპულის პატივის მისაგებად ცხადდება წუთიერი დუმილი და სამხედრო საჩვენებელი ორკესტრის მიერ სრულდება „სამგლოვიარო მელოდია“, რის შემდეგაც კუბოს გადამტანებს  კორიდორის გავლით გადააქვთ კუბო თვითმფრინავისაკენ, ხოლო სამხედრო-საჩვენებელი ორკესტრი აგრძელებს „სამგლოვიარო მელოდიის“ შესრულებას.  კუბოს გადამტანები გაივლიან  კორიდორს და კუბოს დაასვენებენ თვითმფრინავში წინასწარგანსაზღვრულ ადგილზე. თვითმფრინავში კუბოს დასვენების შემდეგ ღონისძიება ითვლება დასრულებულად (იხ. სქემა №1). 

სქემა №1. ნეშტის ჩასვენება თვითმფრინავში

4. ამ მუხლით დადგენილი წესით ხორციელდება „საქართველოს თავდაცვის ძალების სამშვიდობო ოპერაციებში მონაწილეობის შესახებ“ საქართველოს კანონით განსაზღვრული საერთაშორისო ოპერაციების ან სხვა სახის სამშვიდობო საქმიანობის განხორციელებისას გარდაცვლილი/დაღუპული სამხედრო მოსამსახურის ნეშტის  თვითმფრინავში ჩასვენება.  ამ შემთხვევაში სამგლოვიარო მელოდია სრულდება ტექნიკური საშუალების გამოყენებით და კუბოს გადამტანებს შეიძლება ეცვათ სამხედრო ფორმის ტანსაცმელი ან ჩოხა-ახალუხი (ასეთის არსებობის შემთხვევაში).

5. ამ მუხლით დადგენილი წესით ხორციელდება გარდაცვლილი/დაღუპული სამხედრო მოსამსახურის ნეშტის ჩასვენება საავტომობილო, სარკინიგზო, საზღვაო და სხვა  სატრანსპორტო საშუალებაში. 
მუხლი 4. ნეშტის გადმოსვენება თვითმფრინავიდან 

1. თვითმფრინავიდან გარდაცვლილის/დაღუპულის ნეშტის გადმოსვენებისათვის სამხედრო მოსამსახურეები უნდა მოეწყონ ამ წესის მე-3 მუხლის პირველი პუნქტის შესაბამისად. 
2. გარდაცვლილის/დაღუპულის კუბოს თვითმფრინავში გადაფარებული უნდა ჰქონდეს საქართველოს სახელმწიფო დროშა. 

3. დამკრძალავი ჯგუფის პასუხისმ​გებელი სერჟანტის კომანდაზე „ნაბიჯით იარ!“ კუბოს გადამტანები, სამგლოვიარო ნელი სვლით უახლოვდებიან თვითმფრინავში გარდაცვლილის/დაღუპულის კუბოს, ხელს ჩასჭიდებენ კუბოს სახელურებს, აწევენ წელის სიმაღლეზე ან დაიდებენ მხარზე და ნელი სვლით იწყებენ მოძრაობას  კორიდორის მიმართულებით.  კორიდორთან მიახლოებისას დამკრძალავი ჯგუფის პასუხისმგებელი სერჟანტის კომანდაზე სამხედრო მოსამსახურეები გადადიან დგომზე „სმენა.“კორიდორთან მოახლოებისთანავე, სამხედრო-საჩვენებელი ორკესტრი იწყებს „სამგლოვიარო მელოდიის“ შესრულებას. კუბოს გადამტანები გაივლიან  კორიდორს და კუბოს დაასვენებენ წინასწარ განსაზღვრულ ადგილზე, გარდაცვლილი/დაღუპულის პატივის მისაგებად ცხადდება წუთიერი დუმილი და სამხედრო საჩვენებელი ორკესტრის მიერ სრულდება საქართველოს სახელმწიფო ჰიმნი, რომლის დასრულების შემდეგ კუბოს გადაასვენებენ  კატაფალკისკენ. კატაფალკასთან მისვლისას კომანდაზე „სდექ!“ კუბოს გადამტანები ჩერდებიან, თვლაზე ბრუნდებიან სახით ერთმანეთისკენ და იწყებენ კუბოს ჩასვენებას კატაფალკაში. კატაფალკის მიერ ტერიტორიის დატოვების შემდეგ გადმოსვენების ღონისძიება ითვლება დასრულებულად (იხ. სქემა სურათი №2).
[image: image34.emf]
[image: image35.png]


[image: image36.png]



[image: image37.emf][image: image38.emf]
[image: image39.emf][image: image40.emf][image: image41.emf][image: image42.png]


[image: image43.png]


[image: image44.png]£x%



[image: image45.png]


[image: image46.png]


[image: image47.emf][image: image48.png]


[image: image49.png]K RN R



[image: image50.emf][image: image51.emf][image: image52.emf][image: image53.png]


[image: image54.emf][image: image55.png]K RN R




[image: image56.png]


[image: image57.png]


[image: image58.png]


[image: image59.png]


[image: image60.png]=1

eeronnnERRSR gnani@l





[image: image61.png]



[image: image62.png]K RN R



[image: image63.png]



[image: image64.png]


[image: image65.png]


[image: image66.png]



[image: image67.png]


[image: image68.png]



[image: image69.png]


[image: image70.png]



[image: image71.png]



[image: image72.png]



[image: image73.png]


[image: image74.png]



[image: image75.png]



სქემა №2. ნეშტის გადმოსვენება თვითმფრინავიდან 

4. ამ მუხლით დადგენილი წესით ხორციელდება, გარდაცვლილი/დაღუპული სამხედრო მოსამსახურის ნეშტის გადმოსვენება საავტომობილო, სარკინიგზო, საზღვაო და სხვა  სატრანსპორტო საშუალებიდან.
მუხლი 5. ნეშტის გადასვენება რელიგიური დანიშნულების შენობაში 

1. გარდაცვლილის/დაღუპულის ნეშტის რელიგიური დანიშნულების შენობაში გადასვენებისათვის სამხედრო მოსამსახურეები უნდა მოეწყონ ამ წესის  მე-3 მუხლის პირველი პუნქტის შესაბამისად. 
2. კატაფალკის მოახლოებისას დამკრძალავი ჯგუფის პასუხისმ​გებელი სერჟანტი გასცემს კომანდას: „სმენა!“, იგი ასრულებს მხედრულ მისალმებას და არ დაუშვებს ხელს მანამ, სანამ კატაფალკა რელიგიური დანიშნულების შენობის წინ არ გაჩერდება. კომანდაზე „ნაბიჯით იარ!“ კუბოს გადამტანები სამგლოვიარო ნელი სვლით მიემართებიან კატაფალკისთვის მონიშნული გაჩერების ადგილისკენ. 
3. კატაფალკის გაჩერების შემდეგ, როდესაც დამკრძალავი ბიუროს წარმომადგე​ნელი გააღებს კატაფალკის კარს, დამკრძალავი ჯგუფის პასუხისმგებელი სერჟანტი საქართველოს სახელმწიფო დროშისადმი პატივის მიგების ნიშნად, რომელიც კუბოზეა გადაფარებული, გასცემს კომანდას: „მხედრული, სალამი!“. სამხედრო მოსამსახურეები მიიღებენ დგომს „მხედრული მისალმება“. კუბოს გადამტანები კუბოს თავში სახელურებს მოსჭიდებენ ხელს. ისინი გადადგამენ ნაბიჯს უკან, გადმოსწევენ კუბოს კატაფალკიდან ისე, რომ სხვა გადამტანებმა შეძლონ სახე​ლურზე ხელის მოჭიდება. კუბოს გადამტანები დაიჭერენ კუბოს ისე, რომ დაიცვან მისი ჰორიზონტალური მდგომარეობა.

4. კუბოს გადამტანები გაივლიან  კორიდორს და კუბოს დაასვენებენ რელიგიური დანიშნულების შენობაში წინასწარგანსაზღვრულ ადგილზე (იხ. სქემა №3).

სქემა  №3. ნეშტის გადასვენება რელიგიური დანიშნულების შენობაში

მუხლი 6. სარიტუალო ღონისძიების ჩატარება რელიგიური დანიშნულების შენობაში/საცხოვრებელ სახლში
1. დაკრძალვის დღეს, რელიგიური დანიშნულების შენობაში/საცხოვრებელ სახლში გარდაცვლილის/დაღუპულის  ადგილმდებარეობის გათვალისწინებით, ნეშტის გვერდით, კუბოს ორივე მხარეს (ორი თავთან, ორი ფეხებთან) ადგილს იკავებს ოთხი სამხედრო მოსამსახურე, რომელთაც უნდა ეცვათ ჩოხა-ახალუხი. მათი შეცვლა ხდება ყოველ 20-30 წუთში ერთხელ  ნელი სვლით, საჭიროების შემთხვევაში, მათი შეცვლა შეიძლება ჯგუფის ხელმძღვანელის ბრძანებით. 

2. გარდაცვლილის/დაღუპულის კუბოს დაკრძალვის დღეს გადაფარებული უნდა ჰქონდეს საქართველოს სახელმწიფო დროშა. 
მუხლი 7. გარდაცვლილის/დაღუპულის ნეშტის გადასვენების პროცესია 

1. გარდაცვლილის/დაღუპულის ნეშტის გადატანისას პროცესია გადაადგილდება შემდეგი თანმიმდევრობით:
ა) გარდაცვლილის სურათი;
ბ) ყვავილების გვირგვინი; 
გ) ჯილდოები, მედლები და ორდენები;  
დ) კუბოს თავსახური;
ე) გარდაცვლილის/დაღუპულის ნეშტი; 
ვ) გარდაცვლილის ოჯახის წევრები, ახლობლები, ნათესავები და პროცესიის მონაწილე სხვა პირები.

2. ამ მუხლის პირველი პუნქტით განსაზღვრულ პროცესიის მონაწილეებს შორის მანძილია არანაკლებ 5 მეტრი. 
3. ობიექტური გარემოებების არსებობისას ან ადგილმდებარეობის გათვალისწინებით  შესაძლებელია გარდაცვლილის/დაღუპულის ნეშტის გადასვენებისას, ამ მუხლის პირველი პუნქტით განსაზღვრული პროცესიის თანმიმდევრობაში შეტანილ იქნეს ცვლილებები. 

4. დაკრძალვის დღეს, გარდაცვლილის/დაღუპულის ნეშტის კატაფალკით გადატანისას პროცესია გადაადგილდება ამ მუხლის პირველი პუნქტის შესაბამისად, ამასთან, კუბოს თავსახური შეიძლება მოთავსდეს კატაფალკაში (იხ.სქემა №4).















სქემა  №4. ნეშტის გადატანისას პროცესიის გადაადგილების თანმიმდევრობა
მუხლი 8. გარდაცვლილის/დაღუპულის გადასვენება საფლავთან და სამხედრო პატივის მიგება 

1. საფლავთან უნდა მოეწყოს ადგილი გარდაცვლილის/დაღუპულის  ოჯახის წევრებისა და ახლობლებისათვის, ასევე დაკრძალვაში მონაწილე სახელისუფლებო დაწესებულებათა, უცხოური დელეგაციისა და მასმედიის წარმომადგენლებისათვის. საფლავთან არანაკლებ 5 მეტრის დაშორებით უნდა მოეწყოს მსროლელთა ჯგუფი და სამხედრო-საჩვენებელი ორკესტრი.  ასევე, საფლავთან უნდა მოეწყოს ადგილი გარდაცვლილთან/დაღუპულთან გამოსამშვიდობებლად. ადგილმდებარეობის გათვალისწინებით ან სხვა ობიექტური გარემოებების არსებობისას შესაძლებელია შეიცვალოს საფლავთან სამხედრო მოსამსახურეთა მოწყობის თანმიმდევრობა და დაშორების მანძილი. 
2. კუბოს გადამტანების მიერ  გარდაცვლილთან/დაღუპულთან გამოსამშვიდობებელ ადგილზე კუბოს მოთავსების შემდეგ აღესრულება ღვთისმსახურება, რის შემდეგაც ხდება გარდაცვლილთან/დაღუპულთან გამომშვიდობება. 

3. გარდაცვლილთან/დაღუპულთან გამომშვიდობების შემდეგ კუბოს გადახდიან საქართველოს სახელმწიფო დროშას. კუბოს გადამტანები აიღებენ კუ​ბო​ზე გადაფარებულ სახელმწიფო დროშას და უჭირავთ იგი ჰორი​ზონ​ტალურად წელის სიმაღლეზე სამგლოვიარო მელოდიის დასრულებამდე. კუბოს გადამტანები სახელმწიფო დროშას დაკეცავენ „საქართველოს თავდაცვის ძალების სამწყობრო წესდებით“ განსაზღვრული წესის შესაბამისად და გადასცემენ გარდაცვლილის/დაღუპულის ოჯახის დახმარების ოფიცერს, რომელიც შეასრულებს მხედრულ მისალმებას.  გადაადგილდება გარდაცვ​ლილის ოჯახის იმ წევრისაკენ, რომელსაც სახელმწიფო დროშა უნდა გადასცეს და სახელმწიფო დროშის გადაცემასთან ერთად მიმართავს მას სიტყვებით: „ჩემთვის, როგორც საქართველოს თავდაცვის ძალების  წარმომადგენლისთვის, დიდი პატივია, გადმოგცეთ თქვენ ეს დროშა. დაე, ეს იყოს სიმბოლო ჩვენი ერის მადლიერებისა, თქვენთვის ძვირფასი ადამიანის მიერ გაწეული ღირსეული სამსახურისთვის“. 
4. გარდაცვლილის/დაღუპულის საფლავში ჩასვენებამდე მსროლელთა ჯგუფის ხელმძღვანელი სერჟანტის კომან​და​ზე მსროლელთა ჯგუფი განახორციელებს სამ სარიტუალო გასროლას ფუჭი ვაზნებით (იხ. სქემა №5). 












სქემა  №5. ნეშტის გადასვენება საფლავთან და სამხედრო პატივის მიგება
მუხლი 9. სარიტუალო სროლის წესები 

1. სარიტუალო მსროლელთა ჯგუფი შედგება არანაკლებ ხუთი და არაუმეტეს რვა მსროლელისგან. მსროლელ​თა ჯგუფი, როგორც წესი, ეწყობა საფლავთან. უსაფრთხოებისთვის აუცილებელია, რომ მსროლელებს გასროლისას შაშხანები ეჭიროთ 45°-იანი კუთხით. მსროლელთა ჯგუფის ხელმძღვანელი სერჟანტი ადგილს იკავებს მსროლელთა ჯგუფის მარჯვენა ან მარცხენა ფლა​ნ​​​გ​ზე, ადგილმდებარეობის გათვალისწინებით (იხ. სქემა №6).

სურათი №6

2. ცეცხლსასროლი იარაღის სავაზნე კოლოფში უნდა მოთავსდეს სამი ფუჭი ვაზნით. ფუჭი სროლის მილისები იარაღზე მაგრდება მსროლელთა ჯგუ​ფის მოწყობამდე,  იარაღი აყვანილია მცველზე და არის მსროლელის მარჯვენა ფეხთან. ღვთისმსახურების დასრუ​ლების შემდეგ, დამკრძალავი ჯგუფის პასუხისმგებელი სერჟანტი გასცემს   კომანდას „მკერდთან იარაღი“, შემდეგი კომანდა „მოხსენით მცველი“ , კომანდა „დატენეთ იარაღი“ კომანდა „მოემზადეთ“,  თითოეული მსროლელი ბრუნდება ნახევრად მარცხნისაკენ,  გადადგამს მარცხენა ფეხს 20 სანტიმეტრით  მარცხნივ ისე, რომ მყარად დადგეს და იარაღი მიმართულია 450 გრადუსით ზევით. შემდეგი კომანდაა „ცეცხლი“. თითოეული გასროლის შემდეგ მსროლელი უბრუნდება პოზიციას „მკერდთან იარაღი“. იარაღის შეფერხებისას მსროლელს ავტომატურად აყავს იარაღი მცველზე და ასრულებს კომანდებს  (გადატენისა და გასროლის გარეშე).

3. ცეცხლსასროლი იარაღით სროლისას, თუ იარაღი გასროლის შემდეგ ავტომატურად არ იტენება, მსროლელთა ჯგუფის ხელმძღვანელი სერჟანტი ყოველი გასროლისათვის გასცემს კომანდებს „დატენე“, „მოემზადე“ და „ცეცხლი!“, ხოლო ცეცხლსასროლი იარაღი, რომელიც გასროლის შემდეგ ავტომატურად  იტენება გაიცემა კომანდები „მოემზადე“ და „ცეცხლი!“. 
4. მესამე ვაზნის გასროლის შემდეგ მსროლელთა ჯგუფის ხელმძღვანელი სერჟანტი გასცემს კომანდას  „იარაღი შემოწმებაზე“. მსროლელთა ჯგუფის ხელმძღვანელი სერჟანტი ამოწმებს მსროლელების იარაღებს. მსროლელები იარაღს აყენებენ მცველზე და მსროლელს კომანდაზე „ფეხთან იარაღი“ გადააქვს იარაღი მარჯვენა ფეხთან.

მუხლი 10. კრემირებული ნეშტის სამხედრო პატივის მიგებით დაკრძალვა
1. გარდაცვლილის/დაღუპულის კრემირებული ნეშტის დაკრძალვა უნდა განხორციელდეს ამ წესით განსაზღვრული სამხედრო პატივის მიგებით.
2.  დაკრძალვის ყველა ეტაპზე, ყუთი, რომელში მოთავსებულია კრემირებული ნეშტი გადამტანებს გადააქვთ  ხელით. ერთ საპატიო გადამტანს ევალება ყუთის გადატანა, ხოლო მეორეს – სამკუთხედად და​კე​ცილი სახელმწიფო დროშის. სახელმწიფო დროშას ათავსებენ მარჯვენა ხელისგულზე და მარცხენას ადებენ ზემოდან, სახელმწიფო დროშა უნდა იყოს წვერით წინ. სახელმწიფო დროშის მატარებელი საპატიო გადამტანი ყოველთვის დგას კრემირებულ ნეშტიანი  ყუთის მარჯვნივ. კრემირებულ ნეშტიანი ყუთის კატაფალკიდან გადასვენებისას  (ან პირიქით) მსვლელობაში მონაწილეობს ორი საპატიო გადამტანი. საფლა​ვისკენ გადაად​გი​ლებისას, აღნიშნულ ორს პირს  უკან მიჰყვება კიდევ ოთხი საპატიო გადამტანი. მას შემდეგ, რაც კრემირებულ ნეშტიან ყუთს საფლავთან მოათავსებენ, ექვსივე გადამტანი გაშ​ლის სახელმწიფო დროშას საფლავის ზემოდან და მას ამ მდგომა​რეობაში დაიჭერენ. საფლავთან სამხედრო პატივის მიგება, დროშის დაკეცვა, სარიტუალო გასროლა და სხვა სახის სარიტუალო ღონისძიებები ხორციელდება ამ წესის შესაბამისად.

3. ყუთი, რომელშიც მოთავსებულია კრემირებული ნეშტი, ასევე სახელმწიფო დროშა რელიგიური დანიშნულების შენობაში და სატ​რანს​პორტო საშუალებაში უნდა მოთავსდეს გვერდიგვერდ (იხ.სქემა №7). 

სქემა  №7. კრემირებული ნეშტის გადატანა
მუხლი 11. სასულიერო პირების მონაწილეობა
1. დაკრძალვის ღონისძიებაში სასულიერო პირის მონაწილეობის შემთხვევაში მას შეარჩევს გარდაცვლილი/დაღუპული სამხედრო მოსამსახურის ოჯახ​ი. 

2. სასულიერო პირი იკავებს ადგილს რელიგიურ-საკულტო დანიშნულების შენობის წინ მიცვალებულის მოსვე​ნებამდე. იგი წინ მიუძღვის კუბოს, როდესაც მას მიასვენებენ კატაფალკიდან ტაძარში და, პირიქით, როდე​საც კუბოს ათავსებენ კატაფალკში. სასულიერო პირი, როგორც წესი, დგება კატაფალკის უკან და გვერდზე, სახით კატაფალკისკენ, შემდეგ კი წინ მიუძღვის კატაფალკას სასაფლაოსაკენ, ხოლო კუბოს – საფლა​ვის​აკენ.
მუხლი 12. დამკრძალავი ბიურო
1. მხედრული პატივის მიგებით დაკრძალვის ღონისძიებაში მონაწილეობს დამკრძალავი ბიურო.

2. დამკრძალავი ბიუროს დაქირავებას და შესაბამისი ხარჯების ანაზღაურებას უზრუნველყოფს საქართველოს თავდაცვის სამინისტრო, კანონმდებლობით დადგენილი წესით.
მუხლი 13. საქართველოს თავდაცვის სამინისტროს ბალანსზე რიცხულ სასაფლაოზე დაკრძალვა
1. საქართველოს თავდაცვის სამინისტროს ბალანსზე რიცხული  სასაფლაოს ტერიტორიაზე შეიძლება დაიკრძალოს სამხედრო მოსამსახურე, რომელიც: 

ა) დაიღუპა საქართველოს ტერიტორიული მთლიანობის, თავისუფლებისა და დამოუკიდებლობისათვის საბრძოლო მოქმედების დროს ან გარდაიცვალა ამ მოქმედების შედეგად მიღებული ჯანმრთელობის დაზიანების გამო;

ბ) დაიღუპა „საქართველოს თავდაცვის ძალების სამშვიდობო ოპერაციებში მონაწილეობის შესახებ“ საქართველოს კანონით განსაზღვრულ საერთაშორისო ოპერაციის ან სხვა სახის სამშვიდობო საქმიანობის განხორციელებისას ან გარდაიცვალა ამ მისიებში მიღებული ჯანმრთელობის დაზიანების გამო;

გ) დაიღუპა ან გარდაიცვალა ტყვეობაში (გარდა ნებაყოფლობითი ტყვეობისა).

2. გარდაცვლილი/დაღუპული სამხედრო მოსამსახურის საქართველოს თავდაცვის სამინისტროს ბალანსზე რიცხულ სასაფლაოს ტერიტორიაზე  დაკრძალვის საკითხთან დაკავშირებით გადაწყვეტილებას იღებს და საქართველოს თავდაცვის მინისტრს შესაბამის რეკომენდაციას წარუდგენს დამკრძალავი კომისია, რომლის შემადგენლობა და საქმიანობის წესი განისაზღვრება საქართველოს თავდაცვის მინისტრის ინდივიდუალური ადმინისტრაციულ-სამართლებრივი აქტით.

მუხლი 14. გმირთა მემორიალთან განწესის შესრულების წესი 
1. ქალაქ თბილისში გმირთა მემორიალთან მხედრული პატივის მიგების მიზნით ინიშნება/გამოიყოფა ეროვნული გვარდიის საპატიო ყარაულის განწესი (შემდგომში – განწესი).
2. განწესის გამოყოფას და მის ორგანიზებას ახორციელებს ეროვნული  გვარდიის უფროსი ან მის მიერ უფლებამოსილი პირი.
3. გმირთა მემორიალზე საპატიო ყარაულის განწესს ხელმძღვანელობს ცვლის უფროსი.
4. გმირთა მემორიალის წინ განწესს ასრულებს საპატიო ყარაულის ორი სამხედრო მოსამსახურე, რომლებსაც აცვიათ სარიტუალო უნიფორმა და დგანან დგომზე „სმენა“, მარჯვენა ხელში ვერტიკალურ მდგომარეობაში უჭირავთ ხმლები.
5. ცვლის უფროსის კომანდაზე „ნაბიჯით იარ“ – საპატიო ყარაულის ახალი ცვლა, ცვლის უფროსთან ერთად სამწყობრო სვლას იწყებს მარცხენა ფეხით, ნაბიჯი წინ გაშვერილი ფეხის წვერით ფიქსირდება მიწიდან 10-15 სმ-ის სიმაღლეზე, მარცხენა ფეხის წინ მოძრაობასთან ერთად (სინქრონულად) წინ მოძრაობს მარჯვენა ხელიც ხმალთან ერთად, ხელი ადის ნიკაპის სიმაღლეზე, ხოლო მარჯვენა ფეხის წინ გადადგმისას ეშვება და ეხება თეძოს შუა ნაწილს, ხმლის წვერი ორივე შემთხვევაში ფიქსირდება მხართან მიდგმით. მარცხენა ხელი არ მოძრაობს, ის სამწყობრო სვლის დროს დაშვებულია მარცხენა ფეხთან. ცვლის უფროსი დროშასთან ჩავლისას მხედრული სალმით აგრძელებს სვლას, როდესაც გაუსწორდებიან სმენაზე მდგომ მოყარაულეებს, ჩერდებიან.
6. კომანდაზე „მისალმება“ - ცვლის უფროსის ბრძანებები გაიცემა დათვლით და სრულდება შემდეგი მოქმედებები, კომანდაზე „ერთი“ – ორივე ცვლის სამხედრო მოსამსახურეები ესალმებიან ერთმანეთს ხმლის აღმართვით ერთმანეთის მიმართულებით სახის სიმაღლეზე, კომანდაზე „ორი“ – ხელი იხრება იდაყვში და ხმლის ვადა მიაქვს ნიკაპთან, კომანდაზე „სამი“ - ხმალი ეშვება ფეხთან; კომანდაზე „ოთხი“ – ხმალი მიაქვთ მხართან და  ცვლის უფროსის გარეშე იწყებენ მოძრაობას საპატიო ყარაულის ძველი ცვლის მიმართულებით, როდესაც მათთან მიახლოებამდე დარჩენილია ორი ნაბიჯი, საპატიო ყარაულის ძველი ცვლა გვერდზე ნაბიჯის გადგმით (კერძოდ ცვლის უფროსიდან მარცხნივ მდგომი სამხედრო მოსამსახურე გადაადგილდება მარჯვნივ, ხოლო მარჯვნივ მდგომი სამხედრო მოსამსახურე კი მარცხნივ) ადგილს უთმობს ახალ ცვლას, რომლებიც შესაბამის ადგილზე დადგომისთანავე ჩერდებიან, კომანდაზე „ხუთი“ – ახალი ცვლა ასრულებს ბრუნს ზურგისაკენ და დგებიან სმენაზე, ხოლო შეცვლილი ცვლა იმავე კომანდაზე იწყებს სვლას გამყვანის (ცვლის უფროსის) მიმართულებით, დგამენ 8 ნაბიჯს და ჩერდებიან. გამყვანის (ცვლის უფროსის) კომანდაზე „მარცხნისა-კენ“  და ,,ნაბიჯით იარ” ცვლა სამწყობრო ნაბიჯით ბრუნდება საპატიო ყარაულის მოსასვენებელი შენობის მიმართულებით (იხ. სქემა №8).

7. გმირთა მემორიალის წინ სმენაზე მყოფ სამხედრო მოსამსახურეებს (საპატიო ყარაულის განწესს) ეკრძალებათ ძილი, ჯდომა, ჭამა, სმა, მოწევა, ვინმესთან დალაპარაკება, რაიმე ნივთის გადაცემა ან გამორთმევა, ასევე სხვა ისეთი ქმედება, რაც ხელს შეუშლის გმირთა მემორიალზე  სამხედრო პატივის მიგებას ან სამხედრო მოსამსახურეებს და სამხედრო სამსახურს წარმოაჩენს უარყოფითად საზოგადოების თვალში.


სქემა №8. განწესის შესრულების წესი

მუხლი 15. მემორიალური ობიექტების   ყვავილების გვირგვინით შემკობის ღონისძიება 
1. მემორიალური ობიექტების ყვავილების გვირგვინით შემკობის ღონისძიების ჩატარების მიზნით პირად შემადგენლობას, როგორც წესიб გამოყოფს ეროვნული გვარდიის საპატიო ყარაული და სამხედრო-საჩვენებელი ორკესტრი.
2. ეროვნული გვარდიის საპატიო ყარაულის სამხედრო მოსამსახურეები უნდა მოეწყონ მემორიალური ობიექტის წინ ამ წესის მე-3 მუხლის პირველი პუნქტის შესაბამისად,  სამხედრო მოსამსახურეებს ხელში უნდა ეკავოთ შაშხანები, რომლებსაც მორგებული აქვთ  ხიშტდანა. ორი სამხედრო მოსამსახურე, რომლებსაც აცვიათ ჩოხა-ახალუხი (ჩოხოსნები), ყვავილების გვირგვინით ხელში დგებიან კორიდორის დასაწყისში. ადგილმდებარეობის მიხედვით, კორიდორის მარჯვენა ან მარცხენა მხარეს 3 მეტრის დაშორებით, უნდა განლაგდენ სამხედრო-საჩვენებელი ორკესტრის წარმომადგენლები.

3. უცხო ქვეყნის დელეგაციის ადგილზე მისვლის შემდეგ ღონისძიებაში მონაწილე სამხედრო მოსამსახურეების ხელმძღვანელი პირი  გასცემს კომანდას „მარცხნიდან (ან მარჯვნიდან) შესახვედრად „ყარაულ-ზე!“, რა დროსაც კორიდორში მყოფი სამხედრო მოსამსახურეები გადადიან დგომზე „იარაღი ყარაულზე“.  ჩოხოსნები იღებენ ყვავილების გვირგვინს და სამგლოვიარო ნელი სვლით გადაადგილდებიან კორიდორში. ჩოხოსან სამხედრო მოსამსახურეებს 2 მეტრის დაშორებით მიჰყვება უცხო ქვეყნის დელეგაციის და საქართველოს თავდაცვის სამინისტროს ან თავდაცვის ძალების ხელმძღვანელი პირი, ხოლო მათ უკან 2 მეტრის დაშორებით მიჰყვებიან უცხოური დელეგაციის სხვა წევრები. გადაადგილებისას ორკესტრი ასრულებს სამგლოვიარო მელოდიას. ყვავილების გვირგვინის დასადებ ადგილზე მისვლისას, ჩოხოსნები დებენ ყვავილების გვირგვინს და ტრიალდებიან სახით ღონისძიებაში მონაწილე პირებისაკენ, რომლებიც უნდა შეჩერდნენ ყვავილების გვირგვინამდე 2 მეტრის დაშორებით. უცხო ქვეყნის დელეგაციის წარმომადგენელი მიდის ყვავილების გვირგვინთან, მასზე არსებული სამგლოვიარო ლენტის შესასწორებლად, ხოლო საქართველოს თავდაცვის სამინისტროს ან თავდაცვის ძალების ხელმძღვანელი პირი რჩება ადგილზე. სამგლოვიარო ლენტის შესწორების შემდეგ უცხო ქვეყნის დელეგაციის წარმომადგენელი ბრუნდება უკან და იკავებს ადგილს საქართველოს თავდაცვის სამინისტროს ან თავდაცვის ძალების ხელმძღვანელი პირის გვერდით მარცხენა მხარეს, ისინი წუთიერი დუმილით პატივს მიაგებენ გარდაცვლილთა/დაღუპულთა ხსოვნას, რის შემდეგაც სამხედრო-საჩვენებელი ორკესტრი ასრულებს შესაბამისი უცხო ქვეყნის სახელმწიფო ჰიმნს, ხოლო მისი დასრულების შემდეგ საქართველოს სახელმწიფო ჰიმნს, რომლის დასრულების შემდეგ, ღონისძიებაში მონაწილე პირები ბრუნდებიან უკან და ტოვებენ კორიდორს. ღონისძიებაში მონაწილე სამხედრო მოსამსახურეების ხელმძღვანელი პირი გასცემს კომანდას „ფეხთან იარაღი!“, რა დროსაც კორიდორში მდგომი სამხედრო მოსამსახურეები ასრულებენ „საქართველოს თავდაცვის ძალების სამწყობრო წესდებით“ განსაზღვრულ მოქმედებებს და ღონისძიება ითვლება დასრულებულად (იხ. სქემა სურათი №9).
4. საქართველოს თავდაცვის სამინისტროს სისტემაში შემავალი ქვედანაყოფის ხელმძღვანელი უფლებამოსილია ჩაატაროს მემორიალური ობიექტების ყვავილების გვირგვინით შემკობის ღონისძიება ამ მუხლით დადგენილი წესის შესაბამისად და ამ მიზნით გამოყოს დაქვემდებარებული პირადი შემადგენლობა.











სქემა №9. მემორიალური ობიექტების   ყვავილების გვირგვინით

�  - კატაფალკა


�  - სამხედრო საჩვენებელი ორკესტრი


� - გარდაცვლილის/დაღუპულის ოჯახის 


  �             წევრები და ახლობლები


 


 � - სახელისუფლებო დაწესებულებათა და  


   � �        უცხოური დელეგაციის წარმომადგენლები





� - მასმედიის წარმომადგენლები

III





� - კუბოს გადამტანი 


� - სამხედრო მოსამსახურე


�          - კუბო


�  - კატაფალკა


�  - სამხედრო საჩვენებელი ორკესტრი


� - გარდაცვლილის/დაღუპულის ოჯახის 


  �             წევრები და ახლობლები


 


 � - სახელისუფლებო დაწესებულებათა და  


   ��        უცხოური დელეგაციის წარმომადგენლები





� - მასმედიის წარმომადგენლები

� - კუბოს გადამტანი 


� - სამხედრო მოსამსახურე


� - კუბო


�  - კატაფალკა





2მ








 6მ





� - კუბოს და სახურავის გადამტანი 


� - ჯილდოები, მედლები და ორდენების გადამტანი


� - ყვავილების გვირგვინების გადამტანი


� - გარდაცვლილის/ დაღუპულის სურათის გადამტანი


� - კუბო


� - კუბოს სახურავი


�- გარდაცვლილის/ დაღუპულის ოჯახის წევრები, ახლობლები და პროცესიის სხვა მონაწილეები








არანაკლებ 5 მ





არანაკლებ 5 მ





არანაკლებ 5 მ





არანაკლებ 5მ





� - კუბოს გადამტანი 


�- მსროლელთა ჯგუფი


� - მსროლელთა ჯგუფის ხელმძღვანელი სერჟანტი


�- სასულიერო პირი





               - კუბო





� - საფლავი


�  - კატაფალკა


�  - სამხედრო საჩვენებელი ორკესტრი


� - გარდაცვლილის/დაღუპულის ოჯახის 


                   წევრები და ახლობლები


 � - სახელისუფლებო დაწესებულებათა,  


                 უცხოური დელეგაციის წარმომადგენლები


� - მასმედიის წარმომადგენლები

ძველი ცვლა





ახალი ცვლა





ცვლის უფროსი





ახალი ცვლა





ძველი ცვლა





� - საპატიო ყარაულის სამხედრო მოსამსახურე 


� - ყვავილების გვირგვინის გადამტანები


�  - სამხედრო საჩვენებელი ორკესტრი


�� - უცხოური დელეგაციის და საქართველოს თავდაცვის სამინისტროს ან თავდაცვის ძალების წარმომადგენელი


�- ღონისძიებაში მონაწილე პირები


� - მემორიალი

